বাঁকে রাষ্ট্রীয় নিকুঞ্জ
বাঁকে রাষ্ট্রীয় নিকুঞ্জ (ইংরেজি: Banke National Park নেপালি: बाँके राष्ट्रिय निकुञ्ज) হচ্ছে ২০১০ সালে প্রতিষ্ঠিত নেপালের মধ্য-পশ্চিমাঞ্চল বিকাস ক্ষেত্রে অবস্থিত সেদেশের দশম জাতীয় উদ্যান। এই সংরক্ষিত এলাকার মোট আয়তন ৫৫০ কিমি২ (২১০ মা২) যার অধিকাংশ এলাকা পড়েছে শিবালিক পাহাড় এলাকায়। এলাকাটি বাঁকে জেলা ও সল্যান জেলার বাফার এলাকায় এবং দাঙ জেলায় অবস্থিত। পাশের বর্দিয়া রাষ্ট্রীয় নিকুঞ্জ-এর সাথে মিলে এতদঞ্চলের সংরক্ষিত ১,৫১৮ কিমি২ (৫৮৬ মা২) এলাকা "বর্দিয়া-বাঁকে বাঘ সংরক্ষণ ইউনিট" গঠন করেছে।